### | | | | --- | --- | | | | | --- | | **Byråd** 26. februar 2019 Sagsnr. 710-2018-16970 Dok.nr. 710-2019-37025 Sagsbehandler DPMFHA | | 25.                 Høring af sundhedsaftale 2019-2023 - Åbent

###

|  |  |
| --- | --- |
| Tidl. politisk behandling |  |
| Forventet sagsgang | SS-U, BS-U, ØK, BY |
| Lovgrundlag | Sundhedsloven og bekendtgørelse om sundhedskoordinationsudvalg og sundhedsaftale |

###

**SAGENS INDHOLD**

Byrådet skal i denne sag tage stilling til udkast til
Sundhedsaftale 2019-2023 og forslag til høringssvar fra [adresse].

Ifølge sundhedsloven skal region og kommuner i hver
valgperiode indgå en sundhedsaftale. Aftalen udgør den overordnede fælles retning
for samarbejdet om det nære sundhedsvæsen de næste fire år. Formålet er at
sikre et sammenhængende sundhedsvæsen og koordinerede forløb for borgere med
fysisk eller psykisk sygdom.

Aftaleudkastet er sendt i høring af
Sundhedskoordinationsudvalget, som har politisk repræsentation fra kommuner,
region og almen praksis i [adresse]. Høringsfristen er 1. marts 2019.

Social- og Sundhedsudvalget har haft temadrøftelser på
deres møder 5. juni og 14. august 2018 om idéoplæg og udspil til sundhedsaftalen.

Den endelige sundhedsaftale sendes til godkendelse i
kommuner og region i maj-juni 2019. Aftalen træder i kraft 1. juli 2019 efter
Sundhedsstyrelsens godkendelse.

Sundhedsaftalen bygger på fire visioner for det fælles
sundhedsvæsen i [adresse]:

·
mere lighed i sundhed – socialt og geografisk

·
på borgerens præmisser

·
sundhedsløsninger tæt på borgeren

·
mere sundhed for pengene.

Visionerne skal udgøre grundlaget for parternes daglige
samarbejde om forebyggelses- og behandlingstilbud til de midtjyske borgere.

I sundhedsaftalen er der samtidig valgt tre fælles områder,
hvor der i de kommende år skal gøres en ekstra indsats. For hvert område er det
beskrevet, hvad der først skal sættes fokus på, og hvad målsætningerne er. Når
parterne er i en god udvikling med de valgte indsatser, skal der udvælges og
arbejdes videre med nye indsatser. Indsatsområderne er sammenfattet i
nedenstående tabel.

**Indsatsområder**

|  |  |  |
| --- | --- | --- |
| **Indsatsområde** | **Første fokus** | **Mål** |
| Forebyggelse | Rygning      Overvægt | Vi vil nedbringe antallet af dagligrygere i [adresse].    Mål fastsættes i løbet af aftaleperioden. |
| Ældre borgere | Akutområdet | Vi vil styrke samarbejdet om akut syge ældre og nedbringe antallet af akutte indlæggelser blandt ældre. |
| Den nære psykiatri | Mental sundhed hos børn og unge | Vi vil forbedre den mentale sundhed og mindske mistrivsel hos børn og unge i [adresse]. |
| Voksne med svær psykisk sygdom | Vi vil forbedre sundheden og sikre bedre sammenhængende patientforløb for voksne med svær psykisk sygdom. |

For at nå ovenstående mål skal der løbende udarbejdes
samarbejdsaftaler, som beskriver konkret ansvars- og opgavefordeling mellem
kommuner, region og praktiserende læger.

Sundhedsaftalen indeholder derfor også en række
samarbejdsprincipper, som skal danne grundlag for de kommende
samarbejdsaftaler. De vedrører bl.a. økonomi, kvalitet, videndeling og
tværgående digitale løsninger.

Inden samarbejdsaftalerne bliver gældende for den enkelte
kommune skal de både være godkendt i Sundhedskoordinationsudvalget,
Regionsrådet og Byrådet.

**VURDERING**

Social og Sundhed har udarbejdet et høringssvar, hvor der
gives udtryk for, at Favrskov Kommune bakker op om visioner, indsatsområder,
mål og samarbejdsprincipper i sundhedsaftalen.

I høringssvaret er det særligt fremhævet, at [adresse]
Kommune finder det positivt, at sundhedsaftalens parter forpligter sig til at
arbejde sammen om forebyggelse. Det er påpeget, at hospitaler og praktiserende
læger har en vigtig rolle i forhold til at opspore og henvise borgere, der kan
have gavn af kommunale forebyggelsestilbud.

Social og Sundhed vurderer, at implementering af
sundhedsaftalens indsatsområder og målsætninger vil kræve relativt få ændringer
i de tilbud, borgerne modtager i [adresse]. Der er allerede i dag en
række indsatser og tilbud, som vil bidrage til opfyldelse af sundhedsaftalens
mål. Det gælder eksempelvis:

·
indsatser for at nedbringe antallet af rygere

·
akutteamets arbejde med at forebygge indlæggelser

·
tilbud, der skal forebygge at begyndende mistrivsel hos børn og
unge, udvikler sig i en negativ retning

·
afprøvning af nye indsatser til voksne med psykisk sygdom.

Ældrerådet og Handicaprådet er kommet med høringssvar til
udkastet til sundhedsaftalen 21. januar 2019. Høringssvarene er vedlagt som
bilag.

Høringssvarene indeholder en række anbefalinger til
indsatser og resultater, som sundhedsaftalen bør bidrage til. Social og Sundhed
er generelt enig i forslagene og tager dem med i det videre arbejde med
implementering af sundhedsaftalen og udformning af de underliggende
samarbejdsaftaler.

Ældrerådet og Handicaprådet vil løbende på deres møder
blive orienteret om status på implementering af sundhedsaftalen.

**ØKONOMI**

Kommunerne medfinansierer det regionale sundhedsvæsen via
aktivitetsbestemt medfinansiering. I [adresse] er der i budgettet for
2019 afsat 160 mio. kr. til aktivitetsbestemt medfinansiering af
sundhedsvæsenet.

Ændringer i opgavevaretagelsen i det nære sundhedsvæsen kan
få betydning for udgifterne til dels de kommunale sundheds- og omsorgsopgaver
og dels til den aktivitetsbestemte medfinansiering.

I sundhedsaftalen fremgår det, at de økonomiske konsekvenser
skal være klarlagt, når der ændres på opgavevaretagelsen mellem region og
kommuner. Erfaringerne viser, at det hovedsagligt er kommunerne, der indtil
videre har overtaget opgaver fra regionen uden økonomisk kompensation. I
aftalen er det beskrevet, at udviklingen af sundhedsvæsenet finansieres ud fra
princippet ”gynger og karruseller”, hvor der over tid skal være en fair balance
i økonomien mellem parterne. Af høringssvaret fremgår det, at Favrskov Kommune
bakker op om dette ud fra den betragtning, at der skal følge midler med ved
fremtidig opgaveoverdragelse.

**INDDRAGELSE**

Sundhedsaftalen har været i høring hos Favrskov Kommunes
Handicapråd og Ældreråd.

**INDSTILLING**

Direktøren for Social og Sundhed indstiller til Byrådet:

1.    At forslag til høringssvar vedrørende Sundhedsaftalen
2019-2023 godkendes.

**BESLUTNING**

***Social- og Sundhedsudvalget, 5. februar 2019:***

Fraværende:Ingen

Indstilles godkendt.

***Børne- og Skoleudvalget, 7. februar 2019:***

Fraværende:Ingen

Indstilles godkendt.

***Økonomiudvalget, 19. februar 2019:***

Fraværende:Ingen

Indstilles godkendt.

**Bilag**

|  |  |
| --- | --- |
| Høringsversion sundhedsaftale 2019-2023 | 710-2019-5173 |
| Høringssvar fra [adresse] | 710-2019-38061 |
| Høringsbrev fra Sundhedskoordinationsudvalget | 710-2019-5175 |
| Høringsparter Region Midtjylland | 710-2019-5174 |
| Tids- og procesplan for ny sundhedsaftale 2019-2023 | 710-2019-10196 |
| Høringssvar fra Ældrerådet | 710-2019-13790 |
| Høringssvar fra Handicaprådet | 710-2019-13639 |